دئن مؤرفی / حیکایه
دئن
مؤرفی
(دول قادینین اعتراضی)
یازار: مارک توین
حاضیرلایان: حسین واحدی
“بو ایللر ایچینده، منیم دقتیمی چکن أن نیسگیللی احوالاتلاردان بیری ده ساواش دؤورونده بورادا- کارنینق شهرینده باش وئرمیشدی”- بونو دئین بانکین ایشچیسی سؤزه باشلادی.
حیکایهنین آردی ...
مضحکه
مضحکه
یازار: اوزئییر حاجیبَیلی
کؤچورن: حسین واحدی
کندلینین بیری بوغداسینی، باراماسینی آپاریب بازاردا دهیر-دهیمزینه ساتیب بیر دنه آت، بیر دنه ائششک و أینینه ده بیر دست پالتار آلیب، ائوینه طرف گئدیردی....
بیر نفر بَی بونو گئندن گؤردو و تعجب ائلهدی کی، کندلینین هم آتی وار، هم ده ائششهیی. دالدان کندلییه یاخینلاشیب باشینا ائله بیر قاپاز سالدی کی، کندلی آنجاق بیر ساعاتدان سونرا آییلا بیلدی و آییلاندان سونرا دا باخیب گؤردو کی، ائششک یوخدور.
یاساوول* کندلینین آتینا باخیب شکایتینه قولاق آسدی، آما شکایت "حاققی" آز اولدوغونا گؤره، کندلییه بیر نئچه دنه قامچی چکدی و دئدی:
- باغلا آتینی بورادا، گئت اطرافی گز، بلکه ائششهیین تاپیلا.
حیکایهنین آردی ...
Azərbaycan bitkiləri آذربایجان بیتکیلری
Urmiyə təbiətində olan yeməli və dərman bitkilər
اورمیه طبیعتینده اولان یئمهلی و درمان بیتکیلر
* حاضیرلایان Hazırlayan: حسین واحدی Hüseyn Vahidi
یاز فصلینده آذربایجان دیارینین بیر چوخ یئرلرینده او جملهدن اورمیهده یئمهلی و درمان اوچون عرقین چکمهلی بیتکیلر واردیر. اونلارین سایی حدسیز حسابسیزدی. او ترهلر ایله بیتکیلردن أن چوخ تانینمیشلاریندان بیر نئچهسینی آشاغیدا اوخویا بیلرسینیز.
Yaz (bahar) mövsümündə
Azərbaycanın bir çox yerlərində o cümlədən Urmiyə,də yeməli və dərman üçün
arağın çəkməli bitkilər vardır. Onların sayı hədsiz hesabsızdı. O tərələrin ən çox tanınmışlarından bir neçəsini aşağıda oxuya bilərsiniz.
یازینین آردی... Yazının ardı
یئنی امکداش/حیکایه Yeni əməkdaş
یئنی امکداش
یازار: حسین واحدی
اورمیهنین لاستیک فابریکاسینین آمبار بؤلومونده چالیشان 43 یاشلی جاوادین داخلی تئلفونو زنگ چالماغا باشلادی. جاواد بیلگیسایاردان ال چکیب دستهیی گؤتوروب اینجه سسله دئدی:
«آلو، سالام بویورون»
خط دالیندا عصبلی سسله دئییلدی:
«علیک! تئز تئلفونو وئر جاوادا ایشیم وار»
«آغا جاواد بورادا دئییل»
«هارا گئتدی»
«گئدیب حاماما، یووونا اولا شاماما»
«سن کیمسن؟»
«من رجبم، آمبارین یئنی ایشچیسی... آلو...»
حیکایهنین آردی ...
ماغارا / حیکایه Mağara
ماغارا
یازار: کمال عبدالله
کؤچورن: حسین واحدی
گــئـجه یاغماغا باشلایان یاغیش سحره یاخین قفیلدن کسدی. او، یاغیشی بهانه ائدیب ایشه گئتمک ایستمیردی، آما ایندی بو مومکون اولمایاجاقدی.
– سن نئجه آدامسان؟! بو گئجه دئمهدینمی، صاباح بوتون گونو بیر یئرده اولاجاغیق؟! گئتمه ایشه. – اورکک-اورکک اونا باخان آروادی گؤزلریله، آز قالا، یالواردی.
او بیلمهدی، سؤزونه صاحب چیخماماقدا اونو گوناهلاندیران آروادینا نه جاواب وئرسین.
"آلینمیر کی، آلینمیر. هئچ نه بارهده دوشونمهمک، هئچ نهیین دردینه قالماماق، قایغیدان، ناراحاتلیقدان کنار، بیرجه گون ده اولسون، یاشاماق – آلینمیر".
بو دوشونجهلرله ایندی او اؤز ایش اوتاغینا گیرمک اوچون دهلیزی ساغا دؤنهجک، ألینی جیبینه سالیب اوتاغین آچارینی چیخاراجاقدی.
قاپینی آچیب ایچری گیردی. اوتاقداکی دییشیکلیک او دقیقه دقتینی چکدی. اوتاغین کوچهیه آچیلان یئگانه پنجرهسیندن اوّللر اونون هئچ واخت گؤرمدیگی بیر خالچا آسیلمیشدی و بو خالچا پنجرهنین اوزونو تامامن توتموشدو. بئله کی، پنجره هئچ گؤرونموردو. خالچانین جانلی ناخیشلاری، رسملری وار ایدی. خالچادا تصویر ائدیلن یئر بیر بازار کوچهسی ایدی، بو بازار کوچهسینده ساغدا، سولدا بالاجا دوکانلاردا جانلی گؤرونن آداملار جدی-جهدله آلیش-وئریشلرینی ائدیردیلر.
گؤزلرینی خالچاداکی رسمدن آییرا بیلمیردی. کیم گتیریب بو خالچانی آسیب بورا؟ بو هارانین کوچهسیدی؟ بورادا ایندی هانسی زمانه، هانسی ایامدیر؟ بو سواللارین بیر جاوابی یوخ ایدی.
حیکایهنین آردی ...
حیاتین ایلك و سون آنلامی سئوگیدیر
رعنا خانیم زارع ایله بیر چایلیق صؤحبت
رعنا زارع: حیاتین ایلك و سون آنلامی سئوگیدیر
دانیشیق آپاران: حسین واحدی
1367بایرام درگیسی- –جی گونش ایلینین آبان [قیروو] آییندا، قارلی بیرگونده، قوجامان تبریزده دونیایا گؤز آچدی. عائلهنین 5جی اوشاغی اولوب, سسسیز بیر اوشاقلیق عالمینده بویا-باشا چاتماغا آددیم آتدی. اؤزو دئییر:
" اوشاق اولا بیلمهدیم چوخ. اؤزومدن بیر تصویر یادیمدا قالسا اوشاقلیقدان، اودا كیپریك چالمادان باخماق، سوسماق اولدو".
شعری، یاشاییشی عشق ایله برابر بیلهن شاعر، گؤزل بیر دوشونجهلر ایله شعرلرینی دیلیمیزه اتحاف ائدیر. بیر چایلیق صؤحبتیمیز اولوب عزیز شاعرهمیز رعنا خانیم زارع ایله بویورون اوخویون.
مصاحبهنین آردی ...
قار/حیکایه Qar - Kamal Abdulla
قار
یازار: کمال عبداله
کؤچورن: حسین واحدی
قیش قورتاردی، یاز گلدی، قار یئنه یاغمادی کی، یاغمادی. حسن عمی قیشدان بری ائله هئی دئیینیب دورموشدو: – قار حؤکمن یاغمالیدی. آدامین گؤزو قار گؤرمهلیدی. یوخسا اولماز. – حسن عمی، آی حسن عمی، قار یاغاجاق؟ – حهیطده گؤزلریندن جین چیخان قونشو اوشاقلار یاشی اؤتموش، دیزلری طاقتینی، گؤزلری ایتیلییینی ایتیرمیش بو قوجا کیشینین آرخاسینجا گولوشه-گولوشه قاچاراق همیشهکی سواللارینی یاغدیردیلار. – یاغاجاق، حؤکمن یاغاجاق… کئچن ایل ده یاغمادی. بو ایل حؤکمن یاغاجاق. دوداقآلتی، اؤز-اؤزو ایله دانیشا-دانیشا حسن عمی حهیطی کئچیب کوچهیه چیخدی، دالینا دوشوب قاچیشان اوشاقلاری او دقیقه اونوداراق، اوز توتدو یاخینلیقداکی محله بازارینین ایچیندکی بالاجا، راحات، سؤز-صحبتلی چایخانایا.
حیکایهنین قالانی ...
azb_Arab azb_Arab prs_Arab pes_Arab azb_Arab pes_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azj_Latn azb_Arab azj_Latn azb_Arab azj_Latn azj_Latn azj_Latn azb_Arab azb_Arab azb_Arab azb_Arab azb_Arab bjn_Arab azb_Arab azb_Arab azb_Arab azb_Arab azb_Arab kas_Arab azb_Arab azb_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab crh_Latn uig_Arab pbt_Arab azb_Arab azb_Arab azb_Arab